Startløn på minimum 31.000 kroner, fri telefon og gratis fitness abonnement. Virksomhederne kaster om sig med fryns for at kapre medarbejdere på dagens karrieremesse i Aalborg. Men de unge er tilsyneladende ikke til salg for hvad som helst. - Man siger jo ikke ja til hvad som helst. Det kommer også an på, hvor man vil bo og hvad virksomheden kan tilbyde, lyder det fra Pernille Duhn, der er studerende. De nyuddannede kan uden problemer få en startløn på over 30.000 kroner, fri telefon og internet. Men ingen af virksomhederne vil være ved at de overbyder hinanden. - Jeg vil ikke gå ind i den der politik med, at det skal være dyrere og dyrere og smartere og smartere, siger Claes Nielsen, HR-chefkonsulent, Energinet.dk

Opsummering:
Der var kamp om de unges gunst på karrieremessen i Aalborg.